Diari Oficial de la Generalitat Valenciana


Sumari del DOGV 7799, del 07-06-2016 (2016/4159)

DECRET 69/2016, de 3 de juny, del Consell, pel qual s'autoritza la supressió d'ensenyaments universitaris oficials de grau i màster en la Universitat Catòlica de València Sant Vicent Màrtir.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4159


Data del document
:   03-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 69/2016, de 3 de juny, del Consell, pel qual s'autoritza la supressió d'ensenyaments universitaris oficials de grau i màster en la Universitat Catòlica de València Sant Vicent Màrtir. [2016/4159]  
La Universitat Catòlica de València Sant Vicent Màrtir ha sol·licitat autorització per a suprimir els ensenyaments universitaris oficials que condueixen als títols de grau i màster que s'indiquen en l'annex d'aquest decret.  
La Llei Orgànica 6/2001, de 21 de desembre, d'Universitats, en l'article 12.2, estableix que la implantació i la supressió en la universitats privades d'ensenyaments que conduïsquen a l'obtenció de títols de caràcter oficial i que tinguen validesa en tot el territori nacional, s'efectuara a proposta de la Universitat, en els termes que preveu el capítol I del títol II.  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37, disposa que «correspon al Consell acordar la implantació i la supressió d'ensenyaments que conduïsquen a l'obtenció de títols de caràcter oficial i que tinguen validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
El Patronat de la Universitat Catòlica de València Sant Vicent Màrtir va adoptar els acords d'extinció i supressió dels ensenyaments de grau i màster que es detallen en l'annex d'aquest decret. Així mateix, el Consell de Govern va emetre l'informe preceptiu corresponent.  
  
Per tot això, vist l'article 12.2 de la Llei Orgànica 6/2001, de 21 de desembre, d'Universitats, i 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, segons allò que disposa l'article 28.c de la Llei 5/1983, de 30 de desembre, del Consell, i amb la deliberació prèvia del Consell, en la reunió del dia 3 de juny de 2016,  
  
DECRETE  
  
Primer  
Autoritzar a la Universitat Catòlica de València Sant Vicent Màrtir la supressió dels ensenyaments universitaris oficials de grau i màster que s'especifiquen en l'annex d'aquest decret. No obstant això, la Universitat Catòlica de València Sant Vicent Màrtir, sense perjuí de les normes de permanència que hi siguen aplicables, garantirà l'organització, com a mínim, de quatre convocatòries d'examen en els dos cursos acadèmics següents a la data d'extinció.  
  
Segon  
Informar d'aquesta supressió la Conferència General de Política Universitària i el Ministeri d'Educació, Cultura i Esport, perquè s'inscriga en el Registre d'Universitats, Centres i Títols (RUCT).  
  
  
Tercer  
L'aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, hauran de ser atesos amb els mitjans personals i materials de la universitat esmentada.  
  
Contra aquesta autorització, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació en el Diari Oficial de la Comunitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Potestativament, es podrà interposar un recurs de reposició davant del Consell en el termini d'un mes a comptar de l'endemà de la publicació d'aquest decret en el Diari Oficial de la Comunitat Valenciana, segons el que estableixen els articles 107, 116 i 117 de la Llei 30/1992, de 26 de novembre, tenint en compte que no es poden simultaniejar els dos recursos esmentats.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 3 de juny de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
ANNEX  
Supressió de grau i màster  
Universitat Catòlica de València Sant Vicent Màrtir  
  
1. Grau en Antropologia Social i Cultural (Codi RUCT 2502176).  
  
2. Màster Universitari en Igualtat i Gènere (Codi RUCT 4313575).